CELEX: 52016PC0665
Language: da
Date: 2016-10-20
Title: Forslag til RÅDETS GENNEMFØRELSESAFGØRELSE om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 20.10.2016
            COM(2016) 665 final
            2016/0326(NLE)
            Forslag til
            RÅDETS GENNEMFØRELSESAFGØRELSE
            om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem
            
               
         
         
            
               BEGRUNDELSE
            
            
               I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem
                  1
                (herefter "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle momsopkrævningen eller for at undgå visse former for momsunddragelse eller momsundgåelse.
            
            
               Ved brev registreret i Kommissionen den 1. juni 2016 anmodede Polen om tilladelse til at momsfritage afgiftspligtige personer, hvis årlige omsætning ikke overstiger modværdien i national valuta af 40 000 EUR. I overensstemmelse med momsdirektivets artikel 395, stk. 2, underrettede Kommissionen ved brev af 22. september 2016 de øvrige medlemsstater om Polens anmodning. Ved brev af 23. september 2016 meddelte Kommissionen Polen, at den rådede over alle nødvendige oplysninger for at kunne tage stilling til anmodningen.
            
            
               1.BAGGRUND FOR FORSLAGET
            
            
               •Begrundelse og formål
            
            
               Det følger af kapitel 1 i afsnit XII i momsdirektivet, at medlemsstaterne har mulighed for at anvende særordninger for små virksomheder, herunder mulighed for at indrømme afgiftsfritagelse til afgiftspligtige personer med en årlig omsætning under et vist beløb. Afgiftsfritagelsen indebærer, at en afgiftspligtig person ikke skal opkræve moms på leveringer og følgelig heller ikke kan fradrage indgående moms.
            
            
               I henhold til momsdirektivets artikel 287, stk. 14, kan Polen indrømme afgiftsfritagelse til afgiftspligtige personer med en årsomsætning, der højst er lig med modværdien i national valuta af 10 000 EUR beregnet på grundlag af kursen på dagen for landets tiltrædelse.
            
            
               I 2009 anmodede Polen om en undtagelse fra reglerne for at kunne forenkle momsforpligtelserne for små virksomheder og for at gøre momsopkrævningen lettere for den nationale skatteforvaltning. Ved Rådets beslutning 2009/790/EF af 20. oktober 2009
                  2
                gav Rådet Polen tilladelse til at momsfritage afgiftspligtige personer med en årsomsætning, der højst er lig med modværdien i national valuta af 30 000 EUR indtil den 31. december 2012. Ved Rådets gennemførelsesafgørelse 2012/769/EU
                  3
                blev undtagelsen forlænget indtil den 31. december 2015 og igen ved Rådets gennemførelsesafgørelse 2015/1173/EU
                  4
               , indtil den 31. december 2018.
            
            
               Polen har nu anmodet om tilladelse til at forhøje fritagelsestærsklen fra 30 000 EUR til 40 000 EUR for den resterende periode af den gældende undtagelse. Ved hjælp af denne anmodning ønsker Polen at forenkle byrden for et større antal afgiftspligtige personer, der driver virksomhed i begrænset omfang, og at fremme udviklingen af sådanne små virksomheder. Polen har samtidig til hensigt at begrænse den byrde, der hviler på skattemyndighederne derved, at behovet for at kontrollere små afgiftspligtige personer begrænses, idet denne kontrol er relativt omkostningskrævende set i forhold til det momsbeløb, der kan opkræves, og at intensivere sin kontrol med større afgiftspligtige personer. Det bemærkes i denne forbindelse, at foranstaltningen er og fortsat vil være helt frivillig for afgiftspligtige personer.
            
            
               Den nugældende undtagelse udløber den 31. december 2018. Det er hensigtsmæssigt at fastholde denne slutdato. Undtagelser fra momsdirektivets regler bør altid være begrænset i tid, således at virkningerne heraf kan bedømmes. Bestemmelserne i momsdirektivets artikel 281-294 om særordningen for små virksomheder er desuden taget op til revision. Som bebudet i momshandlingsplanen
                  5
                forventes Kommissionens forslag i form af en omfattende forenklingspakke fremlagt inden udgangen af 2017. Et direktiv om ændring af momsdirektivets bestemmelser om særordningen for små virksomheder vil derfor kunne træde i kraft inden ovennævnte dato.
            
            
               •Overensstemmelse med gældende bestemmelser på området:
            
            
               Andre medlemsstater har fået tilladelse til lignende undtagelser. Belgien
                  6
                og Luxembourg
                  7
                blev indrømmet en tærskel på 25 000 EUR, Litauen
                  8
                en tærskel på 45 000 EUR, Letland 
                  9
                og Slovenien
                  10
                en tærskel på 50 000 EUR, Italien
                  11
                og Rumænien
                  12
                en tærskel på 65 000 EUR. 
            
            
               •Overensstemmelse med andre EU-politikker
            
            
               Foranstaltningen er i overensstemmelser med Unionens målsætninger for små virksomheder som fastsat i Kommissionens meddelelse "Tænk småt først" – En "Small Business Act" for Europa
                  13
               , hvori medlemsstaterne opfordres til at tage hensyn til SMV'ernes særlige karakteristika ved udformning af lovgivningen og derfor til at forenkle de gældende regler. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Momsdirektivets artikel 395.
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, finder nærhedsprincippet ikke anvendelse.
               
            
         
         
            
               •Proportionalitet
            
            
               
                  Afgørelsen vedrører en tilladelse, der indrømmes en medlemsstat på dennes egen anmodning og udgør ikke en forpligtelse.
               
            
            
               Henset til undtagelsens begrænsede anvendelsesområde står den særlige foranstaltning i rimeligt forhold til det tilstræbte mål, nemlig at forenkle momsopkrævningen for et større antal små afgiftspligtige personer og for skatteforvaltningen. 
            
            
               •Reguleringsmiddel/reguleringsform
            
            
               Foreslået reguleringsmiddel: Rådets gennemførelsesafgørelse.
            
            
               I henhold til artikel 395 i Rådets direktiv 2006/112/EF er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er det bedst egnede reguleringsmiddel, da den kan rettes til individuelle medlemsstater.
            
            
               3.RESULTAT AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               Forslaget er baseret på en anmodning fra Polen og vedrører kun denne medlemsstat.
            
            
               •Ekspertbistand
            
            
               Der har ikke været behov for ekstern ekspertbistand.
            
            
               •Konsekvensanalyse
            
            
               Formålet med forslaget til Rådets gennemførelsesafgørelse er at udvide en forenklingsforanstaltning, som fjerner mange af momsforpligtelserne for virksomheder, hvis årsomsætning højst er lig med modværdien i national valuta af 40 000 EUR, og forslaget har derfor potentielt en positiv virkning for reduktionen af de administrative byrder for yderligere 24 000 afgiftspligtige personer og følgelig for skatteforvaltningen. De budgetmæssige virkninger i form af reducerede momsindtægter for Polen anslås til 300 mio. PLN.
            
            
               4.VIRKNINGER FOR BUDGETTET
            
            
               Forslaget har ingen virkninger for EU-budgettet, eftersom Polen vil beregne en kompensation i overensstemmelse med artikel 6 i Rådets forordning (EØF, EURATOM) nr. 1553/89.
            
            
               2016/0326 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  14
               , særlig artikel 395,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 287, stk. 14, i direktiv 2006/112/EF har Polen bemyndigelse til at indrømme momsfritagelse til afgiftspligtige personer med en årsomsætning, der højst er lig med modværdien i national valuta af 10 000 EUR beregnet på grundlag af kursen på dagen for landets tiltrædelse.
            
            
               (2)I henhold til Rådets beslutning 2009/790/EF
                  15
                har Polen bemyndigelse til, indtil den 31. december 2012 og som en undtagelse, at indrømme momsfritagelse til afgiftspligtige personer med en årsomsætning, der højst er lig med modværdien i national valuta af 30 000 EUR beregnet på grundlag af kursen på dagen for landets tiltrædelse. Ved Rådets gennemførelsesafgørelse 2012/769/EU
                  16
                blev foranstaltningen i Rådets beslutning 2009/790/EF forlænget indtil den 31. december 2015 og igen ved Rådets gennemførelsesafgørelse 2015/1173/EU
                  17
               , indtil den 31. december 2018.
            
            
               (3)Ved brev registreret i Kommissionen den 1. juni 2016 anmodede Polen om tilladelse til at hæve denne tærskel fra 30 000 EUR til 40 000 EUR. Ved denne foranstaltning kan et større antal afgiftspligtige personer blive fritaget for alle eller visse af de momsforpligtelser, der er omhandlet i afsnit XI, kapitel 2 til 6, i direktiv 2006/112/EF. Den byrde, der hviler på skatteforvaltningen i forbindelse med dennes kontrol af meget små virksomheder, vil således også blive mindre.
            
            
               (4)Kommissionen underrettede ved brev af 22. september 2016 de øvrige medlemsstater om Polens anmodning. Ved brev af 23. september 2016 meddelte Kommissionen Polen, at den rådede over alle nødvendige oplysninger for at kunne tage stilling til anmodningen.
            
            
               (5)Ifølge de oplysninger, som Polen har fremlagt, vil yderligere 24 000 afgiftspligtige personer potentielt kunne gøre brug af denne foranstaltning med henblik på at reducere deres momsforpligtelser. Polen har anslået de budgetmæssige virkninger i form af reducerede momsindtægter til 300 mio. PLN.
            
            
               (6)Eftersom en højere tærskel vil medføre en begrænsning af momsforpligtelserne for de mindste virksomheder, mens disse stadig kan vælge den almindelige momsordning i artikel 290 i direktiv 2006/112/EF, bør Polen have tilladelse til at anvende den højere tærskel i den resterende periode, hvor Rådets afgørelse 2009/790/EF finder anvendelse, dvs. indtil den 31. december 2018. Bestemmelserne i artikel 281-294 i direktiv 2006/112/EF om særordningen for små virksomheder er imidlertid under revision, og et direktiv om ændring af disse bestemmelser i momsdirektivet kan derfor træde i kraft inden ovennævnte dato.
            
            
               (7)Undtagelsen vil ikke få negativ indvirkning på Unionens egne indtægter hidrørende fra moms, idet Polen vil foretage en kompensationsberegning som omhandlet i artikel 6 i Rådets forordning (EØF, Euratom) nr. 1553/89
                  18
               . 
            
            
               (8)Beslutning 2009/790/EF bør derfor ændres.
            
            
               VEDTAGET DENNE AFGØRELSE: 
            
            
               Artikel 1
            
            
               Artikel 1 og 2 i beslutning 2009/790/EF affattes således:
            
            
               "Artikel 1
            
            
               Uanset artikel 287 i direktiv 2006/112/EF bemyndiges Republikken Polen til at indrømme momsfritagelse til afgiftspligtige personer med en årsomsætning, der højst er lig med modværdien i national valuta af 40 000 EUR beregnet på grundlag af kursen på dagen for landets tiltrædelse.
            
            
               Artikel 2
            
            
               Afgørelsen finder anvendelse indtil datoen for ikrafttrædelsen af et direktiv om ændring af bestemmelserne i artikel 281-294 i direktiv 2006/112/EF om særordningen for små virksomheder, eller indtil den 31. december 2018, alt efter hvilken dato der kommer først.
            
            
               Artikel 2
            
         
         
            
               Denne afgørelse er rettet til Republikken Polen.
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formanden
               
            
         
         
            
                  
                     (1)
                  EUT L 347 af 11.12.2006, s. 1.
               
               
                  
                     (2)
                  Rådets beslutning 2009/790/EF af 20. oktober 2009 om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 283 af 30.10.2009, s. 53).
               
               
                  
                     (3)
                  Rådets gennemførelsesafgørelse 2012/769/EU af 4. december 2012 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 338 af 17.7.2015, s. 27).
               
               
                  
                     (4)
                  Rådets gennemførelsesafgørelse 2015/1173/EU af 14. juli 2015 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 189 af 17.7.2015, s. 36).
               
               
                  
                     (5)
                  Meddelelse fra Kommissionen til Europa-Parlamentet, Rådet og Det Europæiske Økonomiske og Sociale Udvalg om en handlingsplan for moms – Mod et fælles europæisk momsområde – De svære valg (COM(2016) 148 final af 7.4.2016).
               
               
                  
                     (6)
                  Rådets gennemførelsesafgørelse (EU) 2015/2348 af 10. december 2015 om ændring af gennemførelsesafgørelse 2013/53/EU om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 330 af 16.12.2015, s. 51).
               
               
                  
                     (7)
                  Rådets gennemførelsesafgørelse 2013/677/EU af 15. november 2013 om tilladelse til Rumænien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 316 af 27.11.2013, s. 33).
               
               
                  
                     (8)
                  Rådets gennemførelsesafgørelse 2014/795/EU af 7. november 2014 om forlængelse af anvendelsen af gennemførelsesafgørelse 2011/335/EU om bemyndigelse af Republikken Litauen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 330 af 15.11.2014, s. 44).
               
               
                  
                     (9)
                  Rådets gennemførelsesafgørelse 2014/796/EU af 7. november 2014 om bemyndigelse af Republikken Letland til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 330 af 15.11.2014, s. 46).
               
               
                  
                     (10)
                  Rådets gennemførelsesafgørelse 2013/54/EU af 22. januar 2013 om bemyndigelse af Republikken Slovenien til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 22 af 25.1.2013, s. 15).
               
               
                  
                     (11)
                  Rådets gennemførelsesafgørelse 2013/678/EU af 15. november 2013 om tilladelse til Den Italienske Republik til fortsat at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem, EUT L 316 af 27.11.2013, s. 35.
               
               
                  
                     (12)
                  Rådets gennemførelsesafgørelse 2014/931/EU af 16. december 2014 om forlængelse af anvendelsen af gennemførelsesafgørelse 2012/181/EU om tilladelse til Rumænien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 365 af 19.12.2014, s. 145).
               
               
                  
                     (13)
                  KOM(2008) 394 af 25. juni 2008.
               
               
                  
                     (14)
                  EUT L 347 af 11.12.2006, s. 1.
               
               
                  
                     (15)
                  Rådets beslutning 2009/790/EF af 20. oktober 2009 om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 283 af 30.10.2009, s. 53).
               
               
                  
                     (16)
                  Rådets gennemførelsesafgørelse 2012/769/EU af 4. december 2012 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 338 af 17.7.2015, s. 27).
               
               
                  
                     (17)
                  Rådets gennemførelsesafgørelse 2015/1173/EU af 14. juli 2015 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 189 af 17.7.2015, s. 36).
               
               
                  
                     (18)
                  Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).